《夏日寄高尊卿》
明代·魏时敏

林屋虚寒半掩扉，野情偏称绿荷衣。
柳风乍起燕雏软，梅雨初晴荔子肥。
岁月无情催客老，溪山有意待君归。
浮沉世事何须问，好整纶竿坐钓矶。

作者简介：福建莆田人。以才辟为邑从事。后以诗文获吏部尚书赏识，历官无锡、桃源县丞，未几致仕。年八十余卒。善画山水，尤工诗，多与名流酬唱。有《竹溪诗稿》。